LIETUVOS RESPUBLIKOS SVEIKATOS APSAUGOS MINISTRAS 
VALSTYBĖS LYGIO EKSTREMALIOSIOS SITUACIJOS VALSTYBĖS OPERACIJŲ VADOVAS

SPRENDIMAS
DĖL LIETUVOS RESPUBLIKOS SVEIKATOS APSAUGOS MINISTRO, VALSTYBĖS LYGIO EKSTREMALIOSIOS SITUACIJOS VALSTYBĖS OPERACIJŲ VADOVO
 2020 M. LAPKRIČIO 6 D. SPRENDIMO NR. V-2547 „DĖL FORMALIOJO PROFESINIO MOKYMO IR AUKŠTOJO MOKSLO STUDIJŲ VYKDYMO BŪTINŲ SĄLYGŲ“ PAKEITIMO

2021 m. birželio 16 d. Nr. V-1402
Vilnius

1.	P a k e i č i u Lietuvos Respublikos sveikatos apsaugos ministro, valstybės lygio ekstremaliosios situacijos valstybės operacijų vadovo 2020 m. lapkričio 6 d. sprendimą Nr. V-2547 „Dėl formaliojo profesinio mokymo ir aukštojo mokslo studijų vykdymo būtinų sąlygų“ ir 1.3 papunktį išdėstau taip: 
„1.3. Užtikrinti, kad patalpose, kuriose vykdomi mokymai, kai patalpoje yra daugiau kaip 10 asmenų, kiekvienam patalpoje esančiam asmeniui būtų skiriamas ne mažesnis kaip 10 m2 patalpos plotas.“
2.	N u s t a t a u, kad šis sprendimas įsigalioja 2021 m. birželio 17 d.

